Henrik fortsatte med at herske som konge af Cypern og fortsatte med også at gøre krav på Kongeriget Jerusalem og gjorde ofte planer for at genvinde det tidligere territorium på fastlandet. Han forsøgte en koordineret militæroperation i 1299/1300 med [[Mahmud Ghazan|Ghazan]], den [[Mongoler|mongolske]] [[Ilkhanatet|Ilkhan]] af [[Persien]], da Ghazan invaderede Mamelukkernes terriotorie i 1299. Han forsøgte at stoppe [[Genova|genuesiske]] skibe fra at handle med Mamelukkerne i håb om at svække dem økonomisk, og han skrev to gange til [[Pave Clemens 5.|pave Clemens 5. og]] bad om et nyt [[korstog]]. Hans regeringstid på Cypern var velstående og rig, og han var meget involveret i kongerigets retssystemt og administration. Han fik ''Haute Cour'' til at føre skriftlige optegnelser for første gang (på [[Italiensk (sprog)|italiensk]] eller [[Fransk (sprog)|fransk]] snarere end [[latin]]) og udvidede rådets rolle fra et [[Feudalisme|feudalt]] rådgivende organ til en ægte domstol, der var ansvarlig for at retsforfølge og straffe kriminelle. Cypern var imidlertid ikke i stand til at opfylde hans sande ambition, generobringen af [[Det hellige land]].
Tidligere_riger,_stater,_protektorater,_kolonier_og_lande